આ ફાર્મહાઉસ નહોતું, વાડી હતી. વિનાયકના મૂળ ગામ શામપરાના પૂર્વ સરપંચ સતુદાદાએ વિકસાવેલી. સતુદાદાની વાડી તરીકે જાણીતી. અમદાવાદથી ગાંધીનગર જતાં રસ્તા પર અંતરિયાળ ભાગે આવેલી. આંબાનાં ઘણાંબધાં ઝાડ હતાં. બે કૂવા હતા અને ત્રણ મોટા ઓરડાઓ. એ પણ સગવડ ભર્યા. વિનાયક અને બીજા મિત્રો ફેમિલી સાથે વર્ષમાં એક-બે વખત અહીં આવતા. આખો દિવસ રોકાતા. કુદરતને ખોળે ચેન્જ મળી જતો. વાડીના ત્રણ ચાર રખેવાળ અહીં દેશી ઢબની રસોઈ અને ચા-નાસ્તો પણ બનાવી આપતાં.